ՌՈՒԲԻՆԱ ՓԻՐՈՒՄԵԱՆ.- Ի հարկէ, խօսքի ազատութեան, մարդու իրաւունքների ոտնահարման հարցում խնդիրներ շատ կան, բայց յոյս ունեմ, որ դէպի ժողովրդավարութիւն քայլերը գնում են առաջ: Իհարկէ այստեղ մենք դեռ չենք հասել ժողովրդավարութեան: Հիմա չգիտեմ՝ դա կը լինի դրսի՞ ճնշումներով, թէ ինչպէս, բայց ես տեսնում եմ, որ վերջապէս ներսում դաստիարակւում է երիտասարդութիւն, որ համացանցի միջոցով կապ ունի դրսի աշխարհի հետ, գլոբալիզացիայի արդիւնքում աշխարհն այնքա~ն է փոքրացել, որ դու պարզապէս չես կարող սահմանափակել երիտասարդի մտապատկերը: Այդ երիտասարդութիւնը ժողովրդավարութեան է ձգտում: